Hvad er morarenter? Læs mere om morarenter her …\nHvad er morarenter? Læs mere om morarenter her\nMorarente er den rente som en fordringshaver kan opkræve. Renten kaldes morarente.\nHvis man har modtaget en vare eller tjenesteydelse, og den man skylder penge, har udstedt en faktura, vil der sædvanligvis være en frist indenfor hvilken, man skal betale beløbet. Hvis man ikke betaler beløbet indenfor den angivne tidsfrist, vil fordringshaveren være berettiget til at opkræve både et gebyr samt en rente af det skyldige beløb.\nReglerne omkring morarentens størrelse og opkrævning er beskrevet i lov om renter ved forsinket betaling med videre (renteloven).\nRegulering af Morarenter\nMorarenter reguleres i forhold til Nationalbankens officielle udlånsrente og reguleres 2 gange årligt, nemlig den 1. januar og den 1. juli. Oveni Nationalbankens officielle udlånsrente lægges et tillæg, som for øjeblikket er 8 %. Dette har været gældende siden 2013. Før den tid var tillægget 7 %.\nMan kan sige, at morarenter er en kompensation for den ulempe fordringshaveren har ved ikke at modtage betalingen rettidig. Man kan også kalde morarenten strafrente.\nNår man beregner morarenter, er det altså 8 % + Nationalbankens officielle udlånsrente. Renterne beregnes efter rentedage, det vil sige, hvor mange dage er der gået fra beløbet forfaldt til, det bliver indbetalt. Morarenter må ikke beregnes fra den dag, hvor beløbet forfalder, men først dagen efter.\nHvis man skylder penge væk og ikke kan betale indenfor den fastsatte tidsfrist, er det altid en god idé ikke at forholde sig passivt, men indgå i en dialog med kreditor. Forholder man sig passiv vil der med sikkerhed komme omkostninger oveni det skyldige beløb. Det er derfor altid vigtigt at forsøge at få en ny tidsfrist eller eventuelt en afdragsordning.\nHvordan reguleres morarenter?\nFlere ord der er relateret til Morarenter\nHerunder finder du andre ord, der der er relateret til eller forbundet med Morarenter\nUdlægStævningSolidarisk hæftelseSmåsager stævningSkyldnererklæringSkyldnerSimpel fordringRykkergebyrRykker lovenRykkerRKIRibersRestanceRenterRentelovens paragraf 9RentelovenRekvisitusPrivat inkassoPåkravsskrivelsePåkravKreditvurderingKredittidKreditsikringKompensationsgebyrInsolventerklæringInkassoreglerInkassokravInkassatorInddrivelseGældsrenteFrivilligt forligForfaldsdatoFordretForældelseslovenForældelseFogedsagFogedrettenEksekutionsgrundlagEgeninkassoDebitorvurderingDebitorstyringDebitorskifteDebitorrenteDebitor registretDebitorBetalingspåmindelseBetalingspåkravBetalingsfristÅger\nSpørgsmål der er relateret til "Morarenter"\nHerunder finder du spørgsmål, der der er relateret til eller forbundet med "Morarenter"\nHvad betyder debitor og kreditor?Hvordan finder jeg ud af om min gæld er forældet?Hvad betyder at være i restance?Hvad er reglerne for rykkere?Hvad koster det at sende en til inkasso?Hvad siger renteloven om rykkergebyr?Hvor mange rykkere kan man få?Hvordan fungerer gældsinddrivelse?Hvordan virker inkasso?Hvornår må man true med inkasso?Kan kreditor tage fra min arv?Kan kreditorer tage min pension?Kan man afdrage sin restskat?\nSynonymer for Morarenter\nHerunder finder du andre ord, der ofte bruges i stedet for Morarenter


Den ældre medicinske patient – En kvalitativ undersøgelse af patientoplevelser – Center for kvalitet – Region Syddanmark\nDen ældre medicinske patient – En kvalitativ undersøgelse af patientoplevelser\nDenne undersøgelse giver et indblik i, hvordan fem informanter oplever at få et opfølgende hjemmebesøg af en hjemmesygeplejerske og en praktiserende læge efter udskrivelse fra sygehuset.\nDe fem informanter fortæller om planlægning af besøget, selve besøget, inddragelse af pårørende samt aftaler og en plan for fremtiden. Konklusionerne fra undersøgelsen peger på, at der er tre områder, hvor der er potentiale for at forbedre indsatsen.\nFor det første handler det om klar forventningsafstemning med borgeren om begrundelse for og formålet med besøget. For det andet handler det om skriftlig information til borgeren både før, under og efter et besøg. Og for det tredje vedrører det et tilbud om, at pårørende kan være til stede under et opfølgende hjemmebesøg.\nForuden de tre opmærksomhedspunkter viser undersøgelsen, at målgruppen for et opfølgende hjemmebesøg er en sårbar gruppe, som har stor tillid til det sundsfaglige personale, og som især efter en indlæggelse er stærkt afhængig af den hjælp, de får.\nTags: Evaluering, Patientoplevelser\nUdgivelsesdato: august 20, 2015


Seniorrabat - Billetter til offentlig transport, underholdning og mange andre sjove ting bliver billigere, så du kan leve dit bedste seniorliv.\nFolk antager, at du er klog - Du kan endelig dele ud af din visdom og dine gode råd til folk, som faktisk hører efter!\nBehageligt tøj - Ikke flere højhælede sko, tætsiddende bukser og alt det overflødige.\nDin karriere er godt i gang - Forhåbentlig har det hårde arbejde, du har lagt for dagen, resulteret i en god karriere, og du behøver nu ikke længere overanstrenge dig for at imponere. Du kan også stadig nå at blive en stor stjerne, ligesom disse skuespillere, som først fik succes senere i livet.\nFærre bekymringer - Du skal ikke længere bekymre dig om, hvorvidt du skal have børn, eller om det hele kommer til at fungere, for det meste har sandsynligvis allerede flasket sig. Du har allerede klaret det værste, og resten er let.\nDet er acceptabelt at gå i seng klokken 21.30 - Du kan endelig sige farvel til alle de morgener, hvor du vågner med ringen for ørene og få en god nats søvn hver nat. Du vil undre dig over, hvorfor du ikke gik tidligere i seng før!\nDu tænker ikke så meget over, hvad andre synes - Efter at have brugt ungdommen på at bekymre dig over, hvad andre synes om din karriere, forhold og outfits, har du fået nok af andre menneskers meninger. Du kan slappe af og være dit naturlige, skøre selv!\nPension - Den opsparing, der er vokset gennem årene, kan endelig bruges!\nSelvtilliden til at sige, hvad du mener - Du starter ikke længere sætninger med "undskyld, men", og når du siger din mening, vil folk enten elske dig eller tilgive dig.\nTraditionel skønhed er mindre vigtig - Yngre mennesker oplever en del pres for at se "godt ud", hvilket ofte betyder, at de skal være tynde og følge urealistiske skønhedsidealer. Nu kan du spise en ekstra omgang dessert og stoppe med at barbere ben.\nFærre store beslutninger - Når man er ung, skal man træffe skræmmende beslutninger om, hvem man vil være. Når man bliver ældre, har man allerede valgt sin første bil, hjem, by, partner, osv., og man kan nøjes med at fokusere på, hvad man skal spise til frokost.\nMan kan få det bedste ud af dagen - Du kan gå en tur om morgenen, købe ind til frokost, tage til de tidlige teaterforestillinger - du kan undgå alle køerne og få det meste ud af dagen.\nDu behøver ikke at være med på det hele - Ingen bliver chokerede, hvis du ikke har set den seneste tv-serie eller film. Du kan roligt gense dine favoritfilm i fred og ro.\nMere stabile venskaber - Når man er ved at blive voksen, er der mange venner, der kommer og går af forskellige årsager. Men når man er blevet voksen og ikke flytter så meget rundt, er det lettere at pleje de gode og tætte venskaber.\nSenere i livet har man ofte en unik klarhed om, hvem man er, og hvad man godt kan lide, hvilket betyder, at man spilder mindre tid på at prøve at være en anden person og gøre ting, man ikke bryder sig om.\nBørnebørn - De forandrer livet fuldstændig, og når dine børn er voksne og kan passe på sig selv, kan du i stedet fokusere på dine børnebørn.\nFærdig med studielån - Når man er ung - og nogle gange endnu længere - hænger der ofte en mørk sky af studielån over ens hoved. Men så snart lånet er betalt, er der solskin i horisonten.\nIkke mere PMS - Overgangsalderen kan være hård, men tænk på hvor dejligt det bliver at slippe for PMS.\nDu kan ignorere ny teknologi - Det forventes ikke, at man holder sig opdateret med alle de nye apps og services, når man er ældre.\nSiddepladser til koncerter - Det er én af de bedste ting ved at blive ældre; det er acceptabelt at sætte sig hvor som helst.\nFølelsen af at have opnået noget - Hvadenten det er på grund af arbejdet, familien, gode venner, vilde oplevelser eller andet, vil følelsen af at have opnået noget hjælpe dig til at nyde nuet.\nFlytte mindre - Det er spændende at flytte, når man er yngre, men når man først har taget sin uddannelse, fundet den rette partner og det rette job, kan man slå sig ned ét sted og slå rødder sammen med dem, man elsker.\nMere frihed til at rejse - Når dine børn får børn, og alle har deres egne ting at se til, kan du rejse verden rundt uden at blive dikteret af et krævende job eller et spirende parforhold.\nGråt hår - Sølvhvidt hår er trendy hos unge mennesker lige nu, men når man bliver ældre, behøver man ikke at bruge tid på at tage til frisøren for at få dette sofistikerede look.\nMan siger "nej", når man ikke har lyst til noget - Du behøver ikke længere deltage i arrangementer, hvis du ikke har lyst. De fleste vil ikke anfægte det, men hvis de gør, er det nok at sige "jeg er træt".\nTid til alle dine hobbyer - Det er svært at få tid til hobbyer som maleri og broderi, hvis man har travlt med sin karriere og sine børn. Fritiden er en af de største fordele ved at blive ældre.\nFolk tager sig af dig - Du kan altid få en siddeplads i bussen, og ingen beklager sig, hvis du snupper en ekstra smagsprøve. Sætningen "Hav respekt for dine ældre!" vil endelig gavne dig!\nVære dit bedste selv -\nEfter flere år hvor du har kæmpet med manglende selvtillid, uvaner, har lært ting på den hårde måde og presset dig selv, er du forhåbentlig blevet til en smuk, selvsikker, empatisk og frygtløs person med et meget bredere perspektiv.\nDu kan gå i gang allerede nu ved at komme af med disse vaner for at blive gladere\nHer er grundene til, at du skal glæde dig til at få rynker\nI en stor del af vores liv ser vi på alderdommen med frygt, medlidenhed eller ligegyldighed, når vi egentlig burde glæde os til denne uundgåelige del af livet.\nUngdommen og den første spirende kærlighed, eventyrlysten og naiviteten forherliges ofte, men i virkeligheden er denne periode af livet snarere fyldt med usikkerhed, angst, socialt pres og rigtig mange fejltagelser. Det er sandt, at rynker og løs hud ikke passer ind nutidens kropsidealer, men der er så mange andre fordele ved at blive ældre, som burde bekæmpe enhver frygt for alderdommen.\nKlik videre i dette galleri for at se alle grundene til, at du skal glæde dig til at blive ældre.


Selected Femme nederdel | Køb Selected Femme skirt her »\nHer er du - Mærker - SELECTED FEMME - Selected Femme Nederdele\nPift garderoben op med nederdele fra Selected Femme\nDer er intet som en nederdel, der på bedste vis kan fremhæve en kvindes feminine figur. Derfor har vi sørget for, at du finder smukke nederdele fra Selected Femme, som passer til din krop. Vores udvalg af nederdele fra Selected Femme byder blandt andet på sarte pastelfarver, feminine detaljer og flotte mønstre, hvilket gør dem perfekte til sommerperioden. Hos Anthon.sk elsker vi at følge modens trend og tendenser, hvilket vores udvalg af styles også afspejler. Det betyder dog ikke, at du ikke kan finde gode basics. Så hvis din bære præg af klassiske snit og neutrale farver, kan du også finde den klassiske pencilskirt, som kan bruges til både hverdag og fest, og er derfor en sikker vinder i din garderobe.\nNår solen er fremme, er det en perfekt anledning til at lufte de brune sommerstænger med en let og elegant nederdel fra Selected Femme. Det betyder dog ikke, at den kun er forbeholdt sommermånederne. I Efteråret og vinteren kan du style din nederdel fra Selected Femme med et par varme strømpebukser og nogle fede støvler - derved kan din nederdel fra Selected Femme bruges hele året rundt.\nShop nederdele fra Selected Femme hos Anthon.dk\nHar du fundet en nederdel fra Seleted Femme, som ville opgradere din garderobe? Hvis du bestiller din vare inden kl. 14:00 vil du modtage den i morgen, og du skal derfor ikke vente længe på den. Skulle der opstå usikkerhed omkring størrelser eller har du andre spørgsmål vedrørende vores nederdele fra Selected Femme, så er du altid velkommen til at kontakte os via e-mail eller ringe til os. Du er også velkommen til at komme forbi vores fysiske butik i Frederikshavn, hvor vores dygtige personale vil tage godt imod dig og vejlede dig til den korrekte størrelse.


ForsidenLog InDownloadsAmatørkulturLovgivningHistorieKort versionLang versionAKKS-holdningerKulturpolitisk udtalelse Kulturpolitisk strategiFolkeoplysningslovenOphavsretKoncertsale/SpillestederHvad er AKKSFormålMedlemmerAssocierede medlemmerBestyrelsenSekretariatVedtægterSamarbejdspartnereFAQForkortelserOrganisations-diagramKalenderenAktiviteterTemamøderProjekterUdgivelserBøgerRapporterArtiklerHøringssvarNyhedsbreveIT-leksikonInternationaltNordisk samarbejdeEuropæisk samarbejdeKontaktIn English Videncenter Forskning\nForskningstemaer AKKS er\nspilleGLÆDE Vækstlag KOR information SangGlæde Rådgivning\nCON AMORE Mandskor ungdom\nKULTURpolitik Norden Musikalsk fødekæde\nUNGDOMSKORSYMFONIORKESTER BIG BAND ErfaringsUdveksling\nBRASS BAND Europa\nudvikling Sankt Annæ - en vigtig musikalsk fødekæde | Hvem kan levere et både 40 års pigekors- og et 90 års drengekors-jubilæum samme år? Hvem leverer gode amatør- og professionelle sangere og musikere til det danske musikliv år efter år? Sankt Annæ Gymnasium (SAG) har i mange år uddannet børn på et musikalsk højt plan. Mange kender skolen under navnet Sangskolen.\nTekst og foto af Steen Finsen\nAKKS er en paraply- organisation for 20 nationale amatørmusik- og kulturorganisationer\nCopyright © 2014. AKKS


Brønshøj Boldklub - Divisionsfodbold siden 1945 - Optakt: Topopgør i Tingbjerg / Nyheder / Divisionshold / Forside\nBrønshøj - Middelfart\nDet gælder kampen om førstepladsen, når fynske Middelfart gæster Tingbjerg Ground på lørdag. En førsteplads, som Brønshøj kan overtage med en sejr. Udover sejren, så jagter hvepsene også revanche for nederlaget tidligere på sæsonen.\nDet bliver også en kamp mellem de to mest scorerende hold i Øst-puljen. Tilsammen har Brønshøj og Middelfart scoret 52 mål - 29 til hvepsene og 23 til Middelfart - og begge hold har også nogle giftige folk oppe i front, så muligheden for et målrigt opgør er til stede.\nSå kom ud til Tingbjerg Ground på lørdag og støt spillerne, så de kan banke flere bolde i kassen end de fynske gæster. Men skulle du være forhindret i at komme ud og opleve topopgøret, så liveopdaterer vi kampen på Twitter og livestreamer den på Mycujoo.\nBrønshøj gæstede hjemmestærke HIK i lørdags, og her det lykkedes det for sjette gang i træk at komme fra Gentofte med point.\nHIK kom foran 1-0, da Lucas Haren kom til baglinjen og fik spillet bolden på tværs. Her var Dawda Ngum uheldig, da han kom til at sende bolden i eget net. Det første Brønshøj-selvmål i tre år.\nI 2. halvleg brændte HIK nogle store chancer, men det var Brønshøj, der fik udlignet. Kevin lagde en sukkerbold til Mads Rønne, der hamrede til bolden første gang og sendte kuglen i kassen. Målet gav hvepsene mod på mere, men der faldt ikke flere mål i kampen, der endte 1-1.\nDu kan læse hvad Mads Rønne havde at sige på HIK-kampen her.\nIfølge Brønshøj Boldklubs officielle statistik mødtes de to hold for første gang for 43 år siden. Her blev kampen spillet i Vanløse Idrætspark, og hvepsene vandt 1-0 på mål af Per Jespersen. Begge hold endte med at rykke ned i 3. division den sæson, men året efter mødtes de igen, og her rykkede Brønshøj tilbage i 2. division, mens Middelfart måtte en tur ned i Danmarksserien.\nSidste gang de to hold mødtes endte det med en 3-1 sejr til Middelfart på Fyn. Middelfart kom foran både 1-0 og 2-0, inden Kevin fik reduceret. I slutminutterne satsede Brønshøj på en udligning, og det gav en omstilling til Middelfart, der gjorde det til 3-1. Seneste møde mellem de to hold i Tingbjerg fandt sted 11. juni 2016. Her tog hvepsene en 3-1 sejr efter 1-1 ved pausen. Jabar Sharza, Daniel Anusic og Malte Kiilerich scorede målene for Brønshøj.\nI alt er det blevet til syv kampe mellem de to hold med seks sejre til Brønshøj og en sejr til Middelfart. Målscoreren siger 15-8 i Brønshøjs favør.\nI ligaen har Middelfart vist sig særdeles formstærke, men efter syv kampe i træk uden nederlag måtte de forlade banen med nul point, da de tabte 1-2 hjemme til formstærke Avarta. Men Middelfart har været stærkere ude end hjemme denne sæson. I de seks udekampe, de indtil videre har spillet, er det blevet til fem sejre og en enkelt uafgjort.\nMiddelfart har masser af profiler i truppen, bl.a. den tidligere hveps Sebastian Dalgaard og de to målfarlige spillere Søren Andreasen og Casper Johansen. De to sidstnævnte har i denne sæson stået for 13 af Middelfarts 23 mål.\nDet bliver Simon Rosenlund, der skal dømme kampen. På sidelinjerne får han hjælp af Ulrik Gøtze og Nicki Nordlund Hansen.\nKevin: Fyldt med selvtillid\nNiels Bjørn Hansen har taget en snak med Kevin Bechmann Timm om kampen på lørdag og om at lægge i toppen.\n- Vi er klar til topkamp mod Middelfart, og jeg føler, at vi som tophold kan præstere frit. Vi er det hold, der har scoret flest mål i 2. divisions gruppe 2, og det er sjovere og mere fedt at spille fodbold, når kampen ender 4-3 end når den slutter med 1-0, siger Kevin.\nKevin, der i sidste sæson var topscorer for hvepsene, måtte vente indtil femte runde med sin første sæsonscoring. Siden da er det blevet til yderligere fem scoring, men Kevin håber på mange flere. De kommer med garanti også, da holdet er fyldt med selvtillid i øjeblikket.\n- Det kneb lidt i starten af turneringen med at score mål, men nu er jeg kommet efter det og føler, at både jeg og holdet er ovenpå. Vi har et højt niveau både til træning og kampe, og det giver en god portion selvtillid til kampene på banen, fortsætter Bechmann Timm.\nKevin og resten af Brønshøj-mandskabet jagter revanchen på lørdag efter 1-3 nederlaget i Middelfart, og på hjemmebanen tror Kevin da også på en sejr.\n- I Middelfart spillede vi på deres præmisser og gjorde nogle forfærdelige ting i den kamp. Nu er de på vores hjemmebane, hvor vi gør det rigtigt svært for dem. På Tingbjerg Ground får vi den ekstra gejst, og de kommer ud at løbe. Efter min mening er vi det bedste hold, og det vil vi vise i dag, hvor vi slår fynboerne på Tingbjerg Ground, slutter den 29-årige angriber.\nDu kan læse det fulde interview med Kevin i det flotte kampprogram, der kan købes for blot 20 kr. inde på stadion på kampdagen. I kampprogrammet kan du også læse et interview med Oskar Tranberg, der fortæller om sin skadesituation. Derudover har du også ved køb af kampprogrammet mulighed for at vinde 2 billetter til landskampen mellem Danmark og Irland i Nations League.


Oplevelsesøkonomi - Wikipedia, den frie encyklopædi\nOplevelsesøkonomi er en kategorisering inden for erhvervsøkonomien, der baserer sig på salg af oplevelser, enten direkte eller indirekte som en eller anden form for oplevelse tilknyttet salg af en vare eller serviceydelse. Mest kendt er utvivlsomt turistaktiviteter, men også en lang række andre varer og ydelser er tilknyttet beskrivelser og informationer om hvorledes man ved netop at anvende den pågældende virksomhed eller produkt vil få tilknyttet en eller flere oplevelser. Det ligger samtidig implicit i oplevelsesøkonomiens grundprincip, at køberne af den pågældende vare eller serviceydelse stilles i udsigt, at specielt ved at anvende netop det pågældende produkt evt. i kombination med den pågældende sælger vil der kunne forventes specielt mange oplevelser.\nDer er mange forskellige erhverv, som i et eller andet omfang sælger oplevelser, eller hvor der er tilknyttet et oplevelsesmoment til den pågældende vare eller serviceydelse. De mest centrale oplevelseserhvev er:\nKultur, kunst og underholdning\nFormgivning, image og branding\nDer findes ikke en endelig definition på oplevelsesøkonomi men et bud på en definition kunne være at oplevelsesøkonomi er en økonomisk værdiskabelse baseret på oplevelser, hvor oplevelser i større eller mindre grad indgår i produktet eller serviceydelsen. Det betyder at oplevelsesøkonomi kan være alt fra produktion af computerspil, hvor oplevelsen er produktet til Jyske Banks nye bankkoncept, hvor en bank forsøger at tilføre sin ydelse ekstra værdi for kunden, ved at tilbyde forskellige oplevelser.\nEndelig har mange danske byer og kommuner fået fokus på oplevelsesøkonomien og på hvordan oplevelser kan bruges til at udvikle en by eller en region – både i form af branding af byen som når Horsens holder de store koncerter og i form af erhvervsudvikling, som når København satser på at udvikle de kreative erhverv ved at give dem bedre rammebetingelser.\nEn lang række universiteter i Danmark har fået fokus på oplevelsesøkonomi i de senere år og det er i dag muligt at tage uddannelser inden for området på stort set alle universiteter. Roskilde Universitet har siden februar 2005 udbudt uddannelsen Master i Oplevelsesledelse (MOL), en akademisk master med fokus på oplevelsesøkonomi, ledelse og udvikling af oplevelsesproducerende virksomheder. Siden sommeren 2006 har Copenhagen Business School udbudt en engelsksproget kandidatuddannelse i ledelse i oplevelsesøkonomi – MSocSc in Management of Creative Business Processes. Aarhus Universitet har siden 2007 udbudt en kandidatuddannelse i oplevelsesøkonomi med fokus på at spotte muligheder, idéudvikle, designe, realisere og kommunikere oplevelsesorienterede interventioner. På Aalborg Universitet har man oprettet et center – ExCITe – som samler forskning og uddannelse i alt fra kreative erhverv til oplevelsesdesign.\nLund, J. et al. (2005) Følelsesfabrikken, Børsens Forlag, 2005.\nOplevelsesindustrien: oplevelsesøkonomien som forretning i Danmark Arkiveret 30. oktober 2014 hos Wayback Machine, Jens Christensen 2009\nHentet fra "https://da.wikipedia.org/w/index.php?title=Oplevelsesøkonomi&oldid=10993642"\nSidst redigeret den 10. januar 2022, klokken 11:13\nDenne side blev senest ændret den 10. januar 2022 kl. 11:13.


Fredagshumor: Note 7 til de travle amerikanere [VIDEO] | Mobilsiden.dk\nMobilsiden.dk / Nyhedsoversigt / Fredagshumor: Note 7 til de travle amerikanere [VIDEO]\nFredagshumor: Note 7 til de travle amerikanere [VIDEO]\nAndreas Ibenholdt Jensen 5. aug 2016 kl. 13:30\nDen nye Samsung Galaxy Note 7 er ideel til de travle, travle amerikanere. Det er i hvert fald, hvad budskabet er i denne nye sjove reklamefilm.\nDet er nok ikke gået mange mobilinteresserede forbi, at Samsungs nyeste flagskibsmodel er landet og går under navnet Galaxy Note 7.\nTelefonen, der blev præsenteret i mandags, kommer med en lang række topspecifikationer og er, som Note-serien er kendt for, perfekt til forbrugeren, der skal have en masse arbejde for hånden.\nDet er der nu kommet en sjov reklamefilm ud af, hvor den Oscar-vindende skuespiller Christopher Waltz, kendt for bl.a. Django og Spectre, forklarer hvordan Galaxy Note 7 er perfekt til de altid travle amerikanere.\nVideoen er naturligvis utrolig karikeret, og amerikanerne er jo naturligvis ikke det eneste travle folkefærd, der vil nyde godt at den nye Note 7.\nMen man må alligevel give Samsung, at de har formået at skabe en underholdende reklame, man sagtens kunne forestille sig vil falde i god jord hos de amerikanske forbrugere.\nDet er nu heller ikke så underligt, at Samsung netop vælger at producere en sådan video i USA. Det amerikanske mobilmarked er et af de vigtigste for mobilproducenterne, og især Samsung er notorisk kendt for at kreere reklamevideoer direkte til landet - tit gerne for at drille den store konkurrent, Apple.\nI denne omgang nævner de dog ikke konkurrenten fra USA, men de har dog stadigvæk haft succes med at skabe en anderledes og sjov reklamefilm, der, om ikke andet, kan give et lille smil på læben.


SPOILER ALERT! Læs ikke mere hvis du ikke har set serien endnu.\n3. sæson er i fuld gang og de nye afsnit sendes en dag efter de er udgivet i USA. Så de er allerede tilgængelige fredag på Viaplay.\nJeg er helt vild med The Blacklist og synes det er en SÅ fed serie. Men de seneste afsnit synes jeg altså den er kørt lidt lang ud og den er lidt kedelig. Det er lidt kedeligt at Reddington og Liz er sammen konstant og mens de kæmper om at få Liz’ uskyld vist så kæmper hun med en kriminel, hvor hun burde være mere på den rigtige side af loven. Dog er det dejligt at Ressler endelig er kommet på rette fod og nu ikke kun vil fange Liz men også ved, at hun er uskyldig og at det ikke er så nemt at træde frem når The Cabal stadig styrer alt.\nTil sidst i afsnittet kommer den dog lidt tilbage, men håber snart det er overstået, så Liz kan kæmpe på den rigtige side af loven igen.\nDen er dog stadig spændende, men ikke så meget som den har været.. Men er sikker på den nok skal komme tilbage igen 🙂\n7. november 2015 Seriebloggeren amerikansk drama fbi kedelig kriminel liz nbc reddington thecabal usa


To S-byrådsmedlemmer fra Langå og Stevnstrup\nLangå og Omegn Langå og Omegn Nyhedsarkiv 2017 dec To S-byrådsmedlemmer fra Langå og Stevnstrup 2018-2021\nTo S-byrådsmedlemmer fra Langå og Stevnstrup 2018-2021\nIben Sønderup og Karen Lagoni blev genvalgt til Randers Byråd d. 21. november, begge med et flot personligt stemmetal. Læs mere om dine lokale byrådsmedlemmer her:\nLangå og Stevnstrup igen i byrådet\nIben Sønderup og Karen Lagoni blev begge genvalgt til Randers Byråd d. 21. november 2017.\nIben Sønderup blev første gang valgt til byrådet d. 19. november 2013 med 391 personlige stemmer. Hun er i dag næstformand for Miljø- og Teknikudvalget og næstformand i Vandmiljø Randers. Iben Sønderup er desuden medlem af Omsorgsudvalget, formand for Bevillingsnævnet og Randers Kommunes repræsentant i HMN Naturgas I/S.\nIben Sønderup fik 578 personlige stemmer ved byrådsvalget d. 21. november 2017.\nSiden 2016 har hun også varetaget hvervet som folketingskandidat for Socialdemokratiet Randers Sydkreds. Ved folketingsvalget i 2019 fik Iben 2641 personlige stemmer og er i dag 2.-suppleant til Folketinget for Socialdemokratiet i Østjyllands Storkreds. Læs mere om Iben Sønderups folketingskandidatur her.\nKaren Lagoni blev første gang valgt til Randers Byråd i 2005, hvor hun var medlem i otte år. Ved valget i 2013 blev hun ikke genvalgt, men fortsatte som politisk aktiv som partiformand i Socialdemokratiet Langå og Omegn. Hun var 1. suppleant og blev ofte indkaldt i længere perioder. Karen blev genvalgt i 2017.\nKaren Lagoni er i dag næstformand for Sundheds-, Idræts- og Kulturudvalget, medlem af Miljø- og Teknikudvalget og medlem af bestyrelsen for Randers Havn. Desuden er hun formand for Gudenåkomiteen, medlem af Præsidiet for Museum Østjylland, medlem af Randers Kunstmuseums bestyrelse samt medlem af Bevaringsudvalget, Bygningsforbedringsudvalget og Fonden Harmonien.\nKaren Lagoni fik 596 personlige stemmer ved byrådsvalget d. 21. november 2017.


Adoptiv-datter: Woody Allen voldtog mig på loftet - MX.dk\nAf Lars Sejr - 02/02-14 10:46; Opdateret: 02/02-14 10:57\nHvad er din yndlings Woody Allen-film, spørger adoptivdatteren.\nWoody Allen tilbage i 1993. (Billede: AP/Polfoto)\n- Det skete så ofte, så rutinepræget og så imponerende skjult fra en mor, der ville have beskyttet mig, hvis hun vidste, hvad der foregik.\nWoody Allen, som han ser ud i dag. Foto: AP/Polfoto\nSådan skriver Dylan Farrow, datter af Mia Farrow, der nu for første gang fortæller offentligheden om de voldtægter, som hun beskylder sin adoptiv-far, filmskaberen Woody Allen, for at have stået bag.\nDet sker i et åbent brev til New York Times.\nHyldet ved Golden Globes\nDe seksuelle overgreb fandt ifølge Dylan Farrow sted, da hun var barn, og anklagerne fyldte mediernes overskrifter i 1993.\nAllen blev aldrig fundet skyldig, men Farrow og hendes familie har altid fastholdt anklagerne, der fik nyt liv under dette års Golden Globes, hvor Allen blev hyldet for sit livslange bidrag til filmbranchen. Ifølge Farrow blev hun manipuleret af Woody Allen både fysisk og psykisk.\n- Jeg troede, at det var sådan, at fædre var over for deres døtre. Men det, jeg blev udsat for på loftet, føltes forkert.\nHvad hvis det var dig, Emma Stone?\nHun retter dernæst direkte henvendelse til de filmstjerner, der optræder i Woody Allens film.\n- Hvad hvis det havde været dit barn, Cate Blanchett? Louis CK? Alec Baldwin? Hvad hvis det havde været dig, Emma Stone? Eller dig, Scarlett Johansson? Du kendte mig, da jeg var lille, Diane Keaton. Har du glemt mig?\nGrunden til at hun nu står frem er, som før nævnt, at Woody Allen blev hyldet ved Golden Globes, og med direkte henvisning dertil skriver Dylan Farrow.\n- Nu, spørger jeg. Hvad er din yndlings Woody Allen-film?


Aftægtkontrakt fra Ørnhøj, 1896. – Herning Historie\nAftægtkontrakt fra Ørnhøj, 1896.\nAftægtskontrakt var en særlig forsørgelseskontrakt, der blev indgået ved overdragelsen af en landejendom.\nDen, der overtog ejendommen skulle give den tidligere ejer og hans hustru underholdning så længe de levede. En sådan kontrakt blev sat til værdi og denne værdi ganget med fem var størrelsen på den prioritet, som skulle tinglyses som en første prioritet på ejendommen.\nSom regel blev aftægtsfolkene boende på ejendommen. Det var en form for ejerskifte, der var meget brugt, men som desværre ofte gav anledning til splid.\nNogen af de første, der byggede huse i Ørnhøj var ældre landmænd, der foretrak at bo i byen i stedet for at gå på aftægt. Der var meget forskel på de forskellige aftægtskontrakter, afhængig at gårdens størrelse og de økonomiske muligheder.\nSom eksempel gengives her den aftægtskontrakt som Anton Halkjær underskrev da han i 1898 overtog Store Halkjær og fik sin svigermor Karen Halkjær på aftægt.\nDet er en meget dyr kontrakt og Karen levede i 21 år.\nSom et vederlag for den mig idag af min svigermoder, Christen Lindberg Jensens Enke, Karen Nielsen tilskjødede, nedenfor nærmere betegnede Ejendom, Halkjærgaard i Nørre Omme, forpligter, jeg Anton Marinus Madsen, mig til at yde hende følgende Aftægt:\n1. Søndre Ende af det nuværende Stuehus eller i en Tilbygning til samme ind¬retter jeg en god og forsvarlig Bolig med Kakkelovn og Komfur, Bræddegulv, Vask og Hylder, hvilken Bolig jeg til enhver Tid holder godt vedlige. Boligen skal være fire Fag i Længden.\n2. Ved Indflytningen i denne Bolig modtager Aftægtskonen af Gaardens Indbo alt, hvad hun skjønner passende og nødvendigt til sin Husholdning.\n3. Af Gaardens Have er Halvparten forbeholdt Aftægtskonen, og den Gjødning, hun bruger til Haven, tager hun af Gaardens Mødding. Havepladsen skal jeg holde hegnet og dyrket, men Frø og Planter leverer hun selv.\n4. Aftægtskonen har Ret til uhindret Færdsel i Gaarden og paa dens Mark samt Afbenyttelse af Brønden med Redskaber som jeg altid skal holde i forsvarlig Stand.\n5. I denne Aftægtsbolig yder jeg hende aarlig saa længe hun lever:\nMed Halvdelen forud hver 1. Maj og 1. Nov.\n2 1/2 Tønde Rug,\n1 1/2 tønde Byg,\n2 Tønder Kartofler,\n16 Pund fedt fersk Oxekjød,\n8 Pund Risgryn\nog kontant 20 Kroner.\nat levere Faar eller Bede, vægtig 100 Pund, med dens Uld,\n48 Pund fersk Flæsk af Mellemsider,\n3 Pund Flomme,\n1/2 Skæppe Mellemsalt,\n1 Skæppe fint Salt,\n4 Pund Faareuld,\n3 Pund hvid Tvist Nr. 8. (til vævning),\n8 Pund Faaretalg, (til Lys),\n4 Potter Petrolium,\n1 snes Hvillinger\nog 3 ferske Torsk,\nsamt en Fjerdingkar Kogeærter.\nMed fjerdedelen forud ved hvert Kvartals Begyndelse:\n80 Pund Flormel.\n1. Pund Humle,\n6 Pund Kaffe,\n6 Pund Cikorie,\n8 Pund Kandis,\n2 Pund skaaren Melis,\n6 Pund Farin,\n6 Pund Sirup,\n4 Pund Sæbe,\n4 Pund Soda\nog 12 Pund sød Ost.\nHver fjortende Dag i Sommerhalvaaret:\n10 friske Hønseæg.\nHver fjortende Dag i vinterhalvaaret:\n5 friske Hønseæg.\nHver af de store Højtider:\n1 Potte Brændevin.\n1 1/2 Pund nykjærnet Smør\nog 3 Potter frisk Kjærnemælk.\n2 Potter nymalket Mælk.\nPaa Anfordring: Strøsand og Sengehalm i tilstrækkelig Mængde.\nHver Sommer i rette Bjærgningstid, frit tilført og anbragt i Hus paa et for Aftægtskonen bekvemt Sted:\n10.000 forsvarlige og tørre Klyner\nog 6 Traver Lyng af Størrelse, 2 Alens Baand.\nAlt ydes i forsvarlig Maal og Vægt og af god Beskaffenhed.\n6. Jeg besørger hendes Korn til og hendes Mel fra Mølle, hendes Brød bagt og hendes 01 brygget naar hun forlanger og ved mit eget Ildebrændsel.\n7. Jeg yder hende Kjørsel til og fra Kirke mindst 12 Gange aarlig, og 2 Gange aarlig befordrer jeg hende paa andre Toure, dog ingen Tour over 8 løbende Mil, ligesom Befordringen paa disse Toure skal vente paa hende indtil 24 Timer paa det fremmede Sted.\nI Tilfælde af Sygdom skal jeg hente og hjemkjøre Præst og Læge og hendes Medicin, ligesom jeg betaler Lægeløn og Lægemidler. Alle Kjørsler afgives med passende Fjedervogn.\n8. I Sygdoms og Skrøbelighedstilfælde giver jeg Aftægtskonen omhyggelig Pleje, Tilsyn og Opsætning og holder rent om hende paa forsvarlig Maade.\n9. I Fald Gaarden skifter Eier forhøjes den ovenfor, under femte Post fastsatte kontante Ydelse med 40 Kroner, altsaa til Sexti Kroner aarlig og Boligen skal da være af fem Fags Længde.\n10. Aftægtskone har Ret til at flytte bort fra sin Bolig og Have men begge Dele skulle desuagtet vedblivende være til hendes Raadighed, i Fald hun atter vil tage den i Brug. Flytter hun bort maa hun medtage sit Indbo, men ikke kakkeloven og Komfur. Aftægten leveres in natura paa det tilflyttede Sted indenfor en Afstand af 2 Mil fra Halkjærgaard, med Halvdelen forud hver 1.Maj og 1. Novbr. med Undtagelse af Ydelserne efter 6. 7. og 8. Post samt Mælk og Ildebrændsel for hvilke Ydelser jeg svarer hende et kontant Vederlag af 100 Kroner aarlig, der betales halvaarsvis forud paa angivne Tider.\nVil Aftægts- konen atter flytte tilbage til sin Bolig, da skal dette ske til en 1. Maj eller 1.November efter forudgaaende FjerdingaarsVarsel.\n11. Dør Aftægtskonen medens hun har Bolig paa Halkjærgaard, da bekoster jeg hendes hæderlige Jordefærd, mod at beholde hendes Løsøre som Vederlag. Dør hun i et Tidsrum, hvor hun er bortflyttet fra Gaarden, da bortfalder denne Pligt og Ret. Dog skal i alle Tilfælde Aftægtskonens Senge- og Gangklæder tilfalde hendes lovlige Arvinger til Deling.\n12. Denne Aftægt, der efter Kapiteltakst og gengbare Pris anslaas til femaarlig Værdi – Begravelsen indbefattet – 2400 kr. udredes af mig og enhver, der efter mig bliver Eier af den mig i Dag tilskjødede Eiendom Halkjærgaard af Hovedejerlauget i Nørre Omme Sogn af Hartkorn under: Matr. Nr. 22a, 22g og 22h med Kongetiendeanpart, Bygninger, Besætning, Inventar, Avl, Gjødning og al anden indtægt, i hvilken Eiendom med dens Tilbehør og Assurance jeg herved giver første Prioritets Panteret for Aftægtsforpligtelsens skadesløse Opfyldelse i alle Madder, Idet jeg underkaster mig Retsforfølgning efter Forordningen af 25. Januar 1838.\nHolstebro, den 5. Novbr. 1896.\nSom Aftægtsyder: Anton Madsen\nKaren Nielsen (m.f.p.)\nOpdateret 24. april 2019\nHerning Født: 1897 — Død: 1943 Digter I Hernings østlige bydel findes et digterkvarter, hvor også Nis Petersen har fået en gade opkaldt. Som ganske lille blev han og to søskende anbragt hos mormoderen Marie Nissen i Herning, idet deres mor døde pludseligt og faderen var ude af stand til at tage sig af de […]\nGammel Jens’ hus.\nDa jeg flyttede til Skibbild i 1967, lå der i byens udkant et gammelt hus, hvidkalket og stråtækt. En lille ejendom kunne man også kalde det, med plads til mennesker i den ene ende af huset, og dyr i den anden ende. Blandt folk i byen hed huset ”Gammel Jens’ hus”, opkaldt efter den gamle […]\nGjellerup kommunevejes klagesang


Brug for bedre kontrol af udstationerede | Fagbladet 3F\n16. maj 2006 - 11:50\nByggefagforeningerne appellerer til målrettet kontrol af firmaer, der benytter udstationeringsreglerne. Ofte er det plat og svindel, lyder vurderingen fra fagforeningerne.\nByggefagforeningerne mener, at mange af de firmaer eller konstruktioner, der arbejder i Danmark, reelt ikke er eksisterende i deres hjemland, og at der derfor ikke er tale om udstationering.\nTrods opbygning af nye registre og indberetningspligt er der brug for en anderledes målrettet og hurtig kontrolindsats over for de firmaer eller såkaldte firmaer, der påberåber sig at benytte EU's regler om udstationering af arbejdskraft.\n- Vores påstand er, at rigtig mange af de firmaer eller konstruktioner, der arbejder i Danmark, reelt ikke er eksisterende i deres hjemland, og at der derfor ikke er tale om udstationering, sagde bygningsgruppeformand i Træ-Industri-Bygs Peter Hougaard, da byggefagforeningernes særlige indsatsgrupper vedrørende udenlandsk arbejdskraft var samlet i Odense.\n- Vi tvivler ikke på myndighedernes vilje, men virkeligheden er, at vi løber panden mod en mur. Kontrollen med de udstationerede eller såkaldt udstationerede er for dårlig. Vores påstand er, at mange af de arbejdsforhold, vi støder på ude på byggepladserne, er sort arbejde. Det må være i myndighedernes interesse at fokusere på disse kriminelle ting, sagde Peter Hougaard - med særlig adresse til mødets gæster, konsulent Ole Bondo Christensen fra Beskæftigelsesministeriet og fuldmægtig Carsten Madsen fra Justitsministeriets politikontor.\nBlot en telefonopringning\nDet var især myndighedernes indsats over for det, som igen og igen blev omtalt som plat og svindel, der var i fokus. Østaftalen bliver omgået ved misbrug af udstationeringsbestemmelserne.\n- Ved besøg i Polen og Litauen har vi erfaret, at man der fortolker udstationeringsreglerne på præcis samme måde som os, altså at der skal være tale om en virksomhed med basis i hjemlandet, der udstationerer en del af sin arbejdskraft til arbejde i et andet land. I begge lande er der virksomhedsregistre, og derfor må det være relativt let at kontrollere, om virksomhederne er reelle i hjemlandet. Det er i princippet blot en telefonopringning fra de danske myndigheder, men det er desværre ikke vores indtryk, at myndighedssamarbejdet over grænserne er godt nok, sagde Peter Hougaard.\nHan appellerede derfor til, at der som et redskab til kontrol af udstationerede virksomheder etableres en direkte kontakt til de relevante myndigheder i de berørte lande\nOle Bondo Christensen svarede, at EU sætter begrænsninger for mulighederne for kontrol.\n- Men der er ikke tvivl om, at vi kan blive bedre til samarbejdet med myndighederne i de nye EU-lande, sagde han.\nHan lovede at tage forslaget med hjem til i første omgang drøftelse i den særlige omgåelsesgruppe, som Beskæftigelsesministeriet har nedsat og som i øvrigt har deltagelse af også arbejdsmarkedets parter.\nFagforeninger som brandslukkere\nDe lokale fagforeningsfolk fra 3F, TIB, Malerforbundet samt Blik & Rørarbejderforbundet påpegede, at der er brug for at gøre samarbejdet med myndighederne mere konkret og operationelt.\n- Vi er brandslukkere. Der kommer nye sager hver eneste dag, og der er derfor brug for et mere konkret samarbejde med myndighederne, hvis vi skal opretholde troen på, at vi kan bekæmpe platuglerne, sagde således Bo Rosschou, næstformand for malersvendene i København.\nCarsten Madsen fra Justitsministeriet erkendte, at det ideelle for politiet ville være, at udstationerede arbejdstagere simpelthen havde pligt til at bære relevante papirer, men det må vi ikke kræve. Heller ikke et ønske om omvendt bevisbyrde - det vil sige, at den udstationerede skal bevise, at han arbejder lovligt - kan gennemføres. Det strider mod de grundlæggende retsprincipper og ville aldrig kunne samle flertal i Folketinget lød hans vurdering.\n- Derfor kan politiet meget sjældent på stedet afgøre, om en arbejdstager er i Danmark lovligt eller ulovligt. Derfor er efterforskning nødvendig, herunder indhentning af oplysninger fra arbejdstagerens og virksomhedens hjemland, sagde han.\nCarsten Madsen understregede, at der er tale om et svært regelsæt, men at politiet ikke står magtesløs.\nDet var til gengæld oplevelsen hos mange af de fagforeningsfolk, der står med problemerne i dagligdagen.\nHans Rasmussen, bygningsgruppen i TIB Århus:\n- Når politiet flere gange har brugt ressourcer på efterforskning og så oplever, at anklagemyndigheden ikke mener, der er basis for at rejse tiltale og køre en sag, så siger det sig selv, at arbejdet bliver nedprioriteret\nJan Richelsen, faglig sekretær i 3F Mølleåen\n- Vi oplever, at det ikke lykkes at konfiskere fortjenesten ved brug af den ulovlige arbejdskraft. Der bliver givet rabat. Det kan med andre ord betale sig. Derfor er der brug for, at reglerne om konfiskation kommer i anvendelse.\nHertil svarede Carsten Madsen, at Rigsadvokaten er i gang med at undersøge, hvor meget konfiskationsmuligheden anvendes af domstolene.\nDet er i øvrigt besluttet, at BAT-kartellet, der arrangerede mødet med indsatsgrupperne, udarbejder en strategiplan for de kommende tre års arbejde med udenlandsk arbejdskraft.\n- Det mest sandsynlige er jo, at den treårige fornyelse af Østaftalen samtidig bliver en udfasning af overgangsreglerne. Vi skal derfor i god tid klæde os på til den virkelighed, der venter os i 2009, lyder sekretariatsleder Gunde Odgaards konklusion.


Drama hos storkepar\nHan-storken Emil fra Gundsølille har fået det værre\nLagt på Storkene.dk den 30. april 2010\nStorken hænger med næbbet\nHan-storken Emil fra Gundsølille ved Roskilde, der for et par uger siden kom slemt til skade med sit ben, har desværre fået det markant værre.\nJens Andersen, der har gartneriet hvor storkeparret lige nu ruger på æg, kontaktede Storkene.dk med meddelelsen om, at han-storken nu var blevet meget stille og det meste af tiden lå på sin rede og rugede. Dette er langt fra normalt, da hanstorken plejer at være den der er mest aktiv, mens hunstorken Ida ligger og ruger. Nu var det altså helt modsat.\n”Emils ben så meget dårligt ud torsdag eftermiddag, hvor han gik på gårdspladsen og slet ikke var sig selv” siger en synligt berørt Jens Andersen med udsigten til at storken skulle gå hen og blive meget syg her i starten af ynglesæsonen.\nSå slemt ser Emils ben ud - et åbent sår og benet er hævet.\nLars Juel Sørensen fra Storkene.dk kontaktede herefter dyrlæge Bjarne Østergård Rasmussen, der er specialist i behandling af syge fugle. Han blev meget bekymret ved synet af den nederste del af storkens ben. Rådet fra Bjarne Østergård Rasmussen var at sætte storken i akut behandling med smertestillende medicin og antibiotika. Men hvordan får man lige en stork til at indtage medicin?\nStork på smertestillende medicin\n”Igennem hele vinteren sørger familien Andersen for at passe på storkeparret og give dem mad, så de kan klare sig gennem vinteren. Fodringen af storkeparret slutter i starten af april måned, når enge og marker igen kan give storkeparret føde nok. Vi besluttede os derfor for, at igangsætte fodringen af hanstorken Emil, denne gang med den dyrlægeordinerede medicin i foderet” siger Jess Frederiksen fra Storkene.dk og fortsætter;\n”Fredag morgen, da medicinen kom, skulle vi så forsøge at lokke Emil ned fra reden. Og det var han slet ikke villig til. Han lå og trykkede sig i reden, og selvom der hoppede frøer rundt på gårdspladsen nedenfor skorstensreden, og der blev lagt lækkert foder ud til ham, så nyttede det ikke noget. Han havde kun lyst til at ligge i sin rede og skutte sig i regnen” siger en bekymret Jess Frederiksen, der måtte begive sig hjem uden at få løst sit forehavende.\nStorkemor Ida sidder på redekanten, men Emil ligger og trykker sig på\nreden. (Foto: Jess Frederiksen)\nFredag eftermiddag lykkedes det så. Storken var endelig kommet ned og det var lykkedes Jens Andersen at få storken til at indtage både smertestillende og antibiotika gemt i sit foder. Det er historisk, da det er første gang i Danmarkshistorien, at en ynglende vildtlevende stork indtager medicin.\nStorken har nu brug for hvile og behandling i ti dage – om det så er nok til at redde storken vides ikke endnu. Det frygtes mest at der går koldbrand i benet og at fuglen hermed omkommer.\nIda som alenemor til storkeunger?\nSkulle dette ske, er det på et meget uheldigt tidspunkt. Æggene klækker om ganske få dage og storkene går den mest krævende årstid i møde, når der skal indsamles føde til de forslugne storkeunger.\nFra 2007, hvor en af ungerne holder et godt øje til storkefar\nEmil, der har travlt med at pudse sin fjer!\n(Foto: Carina Christensen)\n”Hunstorken kan i princippet godt udruge æggene alene, men hvis ungerne skal overleve, vil det kræve at hun får hjælp til at finde mad. Derfor bliver vi nødt til at give storken mad i form af orme, findelte fisk og anden nemt fordøjeligt mad, som de nye storkeunger kan fortære” siger Jess Frederiksen.\nOg skulle vi komme til at tømme foreningens pengekasse, så er der ikke noget at gøre ved det. I sådan en stund vejer Danmarks eneste storkeungers ve og vel mere end penge.\n”Men lad os håbe på, at medicinen virker og at Emil bliver rask inden ungerne kommer – det andet ville være ubærligt” slutter Jess Frederiksen.\nSe besøg af TV-Avisen den 1. maj 2010 her


Skrevet af Kenneth Jensen d. 19. november 2020 i kategorien Kommentarer\noverlæge i anæstesi\nDEBAT: Når små drenge omskæres, giver det stærke smerter, med mindre de fuldbedøves, skriver smertelæge Kenneth Jensen i dette debatindlæg, hvor han kommer nærmere ind på måling af børnenes smerter og stress. Løsgænger i Folketinget, Simon Emil Ammitzbøll-Bille, har fremsat et beslutningsforslag, der førstebehandles i Folketinget i dag, torsdag. Beslutningsforslaget vil forbyde omskæring af drenge af ikke-medicinske årsager, hvis de er under 18 år.\nDansk Anæstesiologisk Selskab (DASAIM) blev 18. september 2020 kritiseret i Weekendavisen under titlen ”Uvidenhed og politiske motiver” for at have forladt en arbejdsgruppe under Styrelsen for Patientsikkerhed (STPS), der havde til formål at revidere vejledningen for rituel omskæring af drengebørn i Danmark. Samtlige sundhedsfaglige selskaber har forladt arbejdsgruppen på et tidspunkt, hvor et borgerforslag mod rituel omskæring skal behandles i Folketinget. Det har afstedkommet voldsomme reaktioner fra sundhedsfaglige, politiske og religiøse sider.\nIkke-medicinsk kirurgi på børns kønsdele får en meget forskellig behandling i de vestlige samfund, som på afgørende vis er afhængig af barnets køn. Indgreb på pigebørn bliver ifølge WHO altid karakteriseret som en lemlæstelse, mens indgreb på drengebørn af tilhængere bliver betragtet som godartede. De kirurgiske indgreb sker altid uden personligt samtykke. Jøders argument for rituel omskæring af otte dage gamle drengebørn knytter sig til Det Gamle Testamente, hvor Abraham cementerer sit forhold til Gud med en genital lemlæstelse af sin søn. Det er på hans søns krop og gennem hans søns smerter, at han nedfælder sin egen tro. Muslimers argument for rituel omskæring af drengebørn knytter sig til Muhammeds egen omskæring og visse haditters fokus på renhed (’fitra’); Koranen i sig selv nævner dog intet om rituel omskæring. Begge trossamfund benytter et grundlæggende argument om religionsfrihed, som de tolker som en ret til omskæring af deres børn.\nMette Frederiksen, der har udråbt sig til ”børnenes statsminister”, forsvarer specifikt jøders ret til omskæring af deres drengebørn med henvisning til jødernes skæbne under Anden Verdenskrig, mens formanden for Det Jødiske Samfund proklamerer, at et forbud mod børneomskæring vil gøre en ende på jødernes tilværelse i Danmark. Det Jødiske Samfund anklager endda folk for anti-semitisme, hvis de kalder rituel omskæring for ’lemlæstelse’.\nSpørger man den danske befolkning, er 85 procent dog tilhængere af et forbud, indtil børnene er myndige.\nVi har i Danmark forbud mod lemlæstelse og kosmetisk kirurgi på mindreårige. Den juridiske kerne ligger i FN’s Børnekonventions artikel 19, der beskytter børn mod alle former for fysisk vold, skade eller misbrug. Artikel 24, punkt 3, beskytter endvidere børn mod traditionsbundne ritualer, som er skadelige for børns sundhed. Flere internationale, faglige organisationer mener, at rituel omskæring er ligestillet med et overgreb på barnet. Opgørelser har vist, at fem procent af børnene får behandlingskrævende komplikationer som følge af indgrebet; at omskæring øger risikoen for vuggedød; og at mindst 1 ud af 10.000 dør som følge af omskæring.\nMed mindst 2.000 rituelle omskæringer årligt i Danmark vil 100 drengebørn lide skade, og nogle vil dø. På baggrund af disse tal er det for mig at se udenfor diskussion, at omskæring indebærer risici for skader på børns sundhed og er et skadeligt ritual.\nMasser af følenerver i forhud\nHvad angår mishandling, retter opmærksomheden sig naturligt mod de smerter, der er forbundet med omskæringsritualet. Cochrane meta-analysen fra 2004 er central her og benytter forskellige objektive mål for smerte og stress under omskæring af spædbørn. Man sammenligner den smertelindrende effekt af forskellige behandlingsstrategier fra kliniske undersøgelser af god kvalitet. Undersøgelserne benytter forskellige fysiologiske markører til at vurdere smertereaktionen, og jeg har i den anledning valgt følgende markører for smerte og ubehag: Andelen af børn, der græder; varigheden af gråd; og pulsstigningen under indgrebet.\nDet er som udgangspunkt rystende, at mange studier benytter kontrolgrupper med placebo, dvs. børnene lægges under kniven uden nogen form for smertebehandling overhovedet. Man ved fra undersøgelser, at alle voksne patienter, der skal udsættes for kirurgi, vægter smertefrihed højere end selve alvorsgraden af det kirurgiske indgreb. Ingen voksen mand ville acceptere at få skåret i deres penis uden smertebehandling. Konklusionen er da også naturligvis, at børn, der opereres uden smertebehandling, har stærke smerter. Næsten alle græder under hele indgrebet (dvs. 5-20 minutter), og deres puls stiger til maksimale værdier, svarende til maksimal fysiologisk smerte og stress. Disse fund er i fuld overensstemmelse med anatomiske og neurofysiologiske studier, der taler for en massiv tilstedeværelse af følenerver i forhuden og ved spidsen af penis.\nPopulære metoder til smertelindring er virkningsløse\nMeget populære og internationalt udbredte metoder blandt lægfolk til smertelindring er at give barnet sukkervand at drikke, lokalbedøvende salve på penis, EMLA tryllecreme på forhuden, eller paracetamol som stikpille. Fælles for alle disse metoder er, at de er virkningsløse. Børnene græder under hele indgrebet, og pulsen stiger til maksimale værdier. Det er af denne årsag, at børnene fysisk skal fastholdes af rabbinere, imamer og familiemedlemmer under indgrebet. Tidligere overrabbiner, Bent Melchior, har således tilstået, at han med stolthed har holdt mange skrigende børn fast.\nLangt mere effektive smertebehandlinger, der ikke må udføres af lægfolk, inkluderer injektioner med lokalbedøvelsesmiddel på bagsiden af penis (”penisblok”) eller som en ring omkring penis (”ringblok”). Idéen er at blokere smerteimpulser fra forhuden og spidsen af penis, men problemet er, at disse følenerver dækker ikke altid undersiden af forhuden. Det betyder, at nerveblokaderne ofte ikke vil være i stand til at give fuld smertedækning. Og udover at vanskeliggøre det kirurgiske indgreb, giver lokalbedøvelse risiko for fatale, toksiske følger.\nIfølge flere kliniske studier er fem-otte procent af blokaderne utilstrækkelige og nødvendiggør fuldbedøvelse. Det er således ikke overraskende, at selv med lægeligt anlagt lokalbedøvelser græder halvdelen af børnene i op til 4 minutter, med pulsstigning til 140, svarende til en anselig smertereaktion under proceduren. Den normale kvalitetskontrol af nerveblokaden med stik på forhuden og spidsen af penis inden kirurgi giver ikke mening hos otte dage gamle spædbørn, der ikke kan signalere smertereaktion på samme klare måde som større børn. For spædbørn ved man først, om blokaden virker, når kniven skærer, og på det tidspunkt er der ingen vej tilbage. I skarp kontrast til denne dokumentation hævder Styrelsen for Patientsikkerhed i sit notat om emnet fra januar 2020 (”Ikke-terapeutisk omskæring af drenge”), at ”der kan gives tilstrækkelig og sikker smertestillende behandling ved omskæring af drenge, udover generel anæstesi.”\nFormanden for DASAIM kalder ikke uden grund notatet for ”politisk bestillingsarbejde”.\nFor små børn er den lægefaglige konklusion, at alle lokale smertelindringsmetoder er utilstrækkelige. Benyttes kun disse metoder til rituel omskæring, ligner det umiskendeligt mishandling. Det eneste alternativ er derfor fuldbedøvelse. Men hvis vi taler om otte dage gamle spædbørn, er risikoen for alvorlige komplikationer en væsentlig faktor, der ikke er proportional med det rituelle behov for kirurgi. Anæstesi til børn under to år er af denne årsag centraliseret til ganske få hospitalsafdelinger og undgås, medmindre der er tung lægelig indikation herfor.\nFuldbedøvelser kan dog udføres hos større børn uden væsentlig risiko – af speciallæger på operationsstuen, ikke af lægfolk på køkkenbordet - hvilket flugter godt med, at børn, der bliver opereret for forhudsforsnævring i Danmark, alle bliver fuldbedøvet. Men det er dybt utilstedeligt at foretage indgrebet på spædbørn med risiko for at udsætte dem for smerte, ubehag og skade, vi som voksne ikke selv ønsker at lægge krop til.


Modtag støtte fra første opkald til afsluttende samtale — SEA HEALTH & WELFARE Top\nstøtte fra første opkald\nNår krisen rammer, bliver hele organisationen typisk ramt. SEA HEALTH & WELFARE ønsker i denne sammenhæng at aflaste jer, således at I kan koncentrere jer om mange af de andre opgaver, der følger i kølvandet på en krise.\nSEA HEALTH & WELFARE yder støtte fra første opkald til afsluttende evaluering via:\nDer er ofte mange mennesker, der er berørt af krisen. Dette både on location og på kontoret. SEA HEALTH & WELFARE yder i denne sammenhæng hjælp til defusing af eksempelvis nøglepersoner (skabe ro på situationen) og til at lave debriefing med involverede parter. Dette både i grupper og individuelt.\nSom rederiansvarlig er der en række spørgsmål der skal tages stilling til. Det gælder områder som håndtering af medarbejdere, der er direkte involveret, kolleger, pårørende og presse. SEA HEALTH & WELFARE kan agere som sparringspartner for den rederiansvarlige.\nDer ligger meget læring i den enkelte krisesag. På baggrund af den aktuelle hændelse, tilbyder SEA HEALTH & WELFARE hjælp og sparring, således rederiet får optimeret gældende retningslinjer og procedurer på baggrund af erfaringerne fra den aktuelle krise.\nNår krisen rammer er det helt afgørende, at have styr på interne retningslinjer og procedurer, således alle ved hvad der skal ske og hvem der gør hvad. Klare retningslinjer og procedurer øger muligheden for, at kriser håndteres hensigtsmæssigt og kan reducere stressen betydeligt blandt de involverede. SEA HEALTH & WELFARE kan også her være en aktiv sparringspartner.\nEnkelte individer vil kunne have behov for individuelle samtaler efterfølgende. SEA HEALTH & WELFARE har psykologer, der kan håndtere dette.


Camilla Ottesen udfordrer Adam Duvå | BILLED-BLADET\nLørdag, 29. oktober 2011 - af Lisbeth Grube\nCamilla Ottesen udfordrer Adam Duvå\nAdam Duvå Hall, Camilla Ottesen og Robert Hansen\nCamilla Ottesen og kollegaen Adam Duvå Hall slår sig løs som legebørn.\nDe har boet sammen, de arbejder sammen - og nu tørner de sammen. TV-værterne Camilla Ottesen og Adam Duvå Hall smider alle parader, når de i aften møder hinanden i en særudgave af gameshowet "Det perfekte minut" som optakt til årets "BrystGalla" på TV3.\nKollegerne og bedstevennerne skal dyste i sære discipliner, og de skåner ikke sig selv, når de stabler pizzabakker eller flytter kiks fra panden til munden i kampen om en halv million til Kræftens Bekæmpelse.\n- Camilla er rigtig god og lægger en form for pres, der virkelig kan hyle mig ud af den. Når hun bliver hurtigere færdig end mig, begynder hun at fløjte på den mest irriterende måde, siger Adam om sin konkurrent.\nPizza og dåseøl\n- Vi er begge store legebørn, for ellers ville vi ikke synes, det var sjovt. Jeg er virkelig et konkurrencemenneske, og jeg går så meget op i at vinde, at det er helt åndssvagt, tilstår Camilla, som ikke kan skjule sin glæde, når hun vinder en disciplin foran sin kollega, som hun har kendt i mere end 10 år.\n- Vi har boet samme sted, for jeg har været Camillas overbo, forklarer Adam.\n- Men det føltes som om, at du boede nede hos mig, så meget som du larmede. Dengang boede du i en ungkarlehybel, og der var pizzabakker og dåseøl overalt, husker Camilla, der har arbejdet sammen med Adam i flere omgange, bl.a. til Dansk Melodi Grand Prix.\nHylede og skreg\nNu er vennerne så igen på samme TV-station, efter Adam er skiftet fra DR til TV3 for at lave reality-programmet "Fristet".\n- Jeg er rigtig glad - ikke mindst på grund af Camilla, som var den første, jeg ringede til, da jeg skiftede job. Hun hylede og skreg: Det er løgn! Så sad vi straks og lagde alle mulige skumle planer for, hvordan vi skulle have det sjovt igen, fortæller Adam, inden han giver Camilla fuld kamp til stregen i den gode sags tjeneste.\nAldrig set før: Mary og Frederik inviterer indenfor ...\nSå du det? Josephine havde lånt tøj af ...\nDanica Curcic har mistet sin far\nDitte Julie Jensen i Over Atlanten: Derfor opstod der ...\nSe den vilde video: Linse overrasker med ny ...\nSer bragende godt ud: Linse har fået ny flot ...\nSilas Holst i sorg: Min far er væk


Lad din næste tur nå nye højder med Edge 205, Garmins GPS-kompatible personlige træner og cykelcomputer. Uanset om du er en konkurrencerytter eller weekend-cyklist, kan Edge hjælpe dig med at levere din personlige toppræstation.\nDen er robust og let, og Edge 205 kan nemt monteres på stangen eller styret på din cykel med det medfølgende cykelbeslag. Tænd for den, få kontakt til GPS-satellitter, og tag af sted. Edge måler automatisk din hastighed, afstand, tid, forbrændte kalorier og højden og gemmer disse data til senere eftersyn. Hvis du vil have endnu mere detaljerede data, skal du anskaffe Edge 305, så du kan holde styr på din hjertefrekvens, rytme, stigning og nedstigning.\nNem at installere, der kræves ingen kalibrering. Bare klik den på cykelbeslaget, og tag af sted.\nVirtual Partner® gør det muligt at køre mod en virtuel konkurrent over en bestemt afstand og med en bestemt hastighed.\nRuterne gør det muligt for dig at køre mod et tidligere gemt træningspas, så du kan sammenligne dine tidligere og nuværende præstationer på den samme tur.\nSom en yderligere fordel, kan du planlægge, analysere og gemme data fra din træning ved brug af den gratis Garmin Training Center® software, som gør det muligt for dig at analysere data med interaktive diagrammer, som kortlægger din hastighed, tid og højde. Overfør din tur til et kort, så du kan fokusere på specifikke områder og se, hvordan højde og andre faktorer påvirker din præstation. Eller du kan uploade dine træningsdata til MotionBased.com, Garmins webbaserede program, som giver dig en grundig analyse af din træning samt onlinekort og deling af ruter, så din træning når nye højder. Udholdenhedsatleter kan også bruge Edge med TrainingPeaks.com, et web-baseret træningssystem som er nemt at bruge og udviklet til at hjælpe atleter med at træne til alle discipliner.\nEdge 205: Føj Edge til din træning


Yousee ramt af omfattende nedbrud: Politiet løslader mistænkt i sagen - Newsbreak.dk\nYousee ramt af omfattende nedbrud: Politiet løslader mistænkt i sagen\n6. januar 2017 11:06 | Af: Peter Koch, pk@newsbreak.dk\nLøsladelsen sker kort forinden, at manden skulle være fremstillet i et grundlovsforhør.\nNy udmelding i Yousee-sagen gør det hele mere mudret. Foto: Torkil Adsersen/Scanpix 2017\nI en rendyrket kovending meddeler Københavns Politi i en pressemeddelelse, at en 51-årig mand er blevet løsladt i sagen om det omfattende nedbrud, der ramte Yousee nytårsaften.\nPlanen var ellers, at manden skulle fremstilles i grundlovsforhør fredag formiddag. Istedet er han altså blevet løsladt fordi politiet “til formiddag [har] modtaget yderligere oplysninger i sagen om nedbruddet i tv-signalet nytårsaftensdag.”\nSådan lyder det i den pressemeddelelse, der er udsendt af politiet.\nDet er nye toner med tanke på, hvordan det lød, da manden blev anholdt torsdag eftermiddag.\nDa var meldingen fra politiet, at manden skulle sigtes og fremstilles i grundlovsforhør.\n– Han bliver sigtet i løbet af i dag for at være årsag til det her nedbrud, fortalte vicepolitiinspektør ved Københavns Politi, Jens Møller Jensen, til Newsbreak.dk i forbindelse med mandens anholdelse.\nAnholdt efter kort tid\nManden blev anholdt kort tid efter, at TDC Group officielt indgav anmeldelse i den sag, der nytårsaften gjorde, at en stor del af danskere ikke kunne se dronningens nytårstale.\nKoncernchef Pernille Erenbjerg har til TV2 News fortalt, at man ikke var i tvivl om, at en eller anden person stod bag det omtalte nedbrud.\nI en pressemeddelelse udsendt torsdag meddelte Pernille Erenbjerg, at sagen var overdraget til politiet.\n– Efter en omfattende undersøgelse af sagen, herunder med involvering af eksterne eksperter, har vi nu et klart billede af, hvad der er sket. Der er tale om et kompliceret nedbrud, som kræver detaljeret viden om YouSees setup og tv-platform. Vi vurderer på den baggrund, at der er tale om en bevidst skadelig handling. Vi har derfor overgivet sagen til politiet, og vi kan dermed ikke kommentere yderligere, sagde Pernille Erenbjerg.\nKøbenhavns Politi meddeler, at man ingen yderligere oplysninger har til sagen, men i pressemeddelelsen lyder det dog, at sigtelsen mod manden opretholdes, og at efterforskningen fortsætter.\nDe nye oplysninger gør dog, at han ikke fremstilles i grundlovsforhør:\n“De nye oplysninger betyder, at den sigtede vil blive løsladt, da der på nuværende tidspunkt ikke er grundlag for at kræve ham varetægtsfængslet. Sigtelsen mod manden opretholdes dog, og efterforskningen fortsætter.”


NeoMagnet Bracelet - anmeldelser, dosering, bivirkninger, apotek\nNeoMagnet Bracelet – virker det, ingredienser, pris, virkning\nSundhed / 20 april 2019 28 august 2019\nHver tredje person i alle aldre lider af kroniske reumatiske smerter. Ofte har flere års rehabilitering og massage ingen effekt. Lægemiddelbehandling er meget dyr, og ikke alle har råd til dyre terapier. Heldigvis, takket være moderne teknikker, blev der skabt et innovativt NeoMagnet Bracelet armbånd, der kombinerer bioenergoterapi og megnetoterapi. Med dette armbånd slipper du for smerter, og din energi vender tilbage til livet med dobbelt styrke. Producenten sikrer, at smerter og betændelse om 4 uger forsvinder, og at du desuden genvinder fuld kondition, takket være hvilken du vil kunne nyde livet igen. Lad os finde ud af, hvordan det fungerer!\nNeoMagnet Bracelet – producentens hjemmeside\nHvordan fungerer biomagnetbåndet NeoMagnet Bracelet?\nNeoMagnet Bracelet – hvordan bruges det?\nNeoMagnet Bracelet – kontraindikationer\nNeoMagnet Bracelet – anmeldelser\nNeoMagnet Bracelet – pris\nNeoMagnet Bracelet skaber et magnetfelt, der passerer gennem hele vores krop og celler. Det påvirker hydratisering og oxidation af cellemembranstrukturer ved yderligere at føre næringsstoffer gennem dem. Det påvirker regenerering af bindevæv og knoglevæv, har antiinflammatoriske og beroligende virkninger. Armbåndet fra den første dag lindrer smerter, hvilket garanterer gendannelse af maksimal kondition. Efter den fire-ugers cyklus kan du nyde energi, vitalitet og ingen smerter.\nNeoMagnet-armbåndet er helt sikkert og enkelt at bruge. Bare læg det på dit håndled … og det er det. Du gør, hvad du normalt gør, og det skaber et magnetfelt, der har en positiv effekt på din krops funktion. Det simulerer smerter på celleniveau og stimulerer blodcirkulationen. Som et resultat forbedres dit velbefindende, og du behøver ikke at huske at tage medicin eller besøge fysioterapeuter. Dit band husker for dig og kæmper mod alle udmattende lidelser.\nMennesker, der lider af utilstrækkelig vitalitet og kronisk smerte, roser det NeoMagnet Bracelet biomagnetiske bånd meget på grund af sikkerhed og ikke-invasivitet. De er en fantastisk løsning for mennesker, der ikke ønsker at tage smertestillende. Regelmæssig brug af armbåndet forbedrer søvn og tilføjer energi, men det bør ikke bruges i nærheden af elektriske apparater (inklusive høreapparater), på grund af den høje magnetisme kan forstyrre deres funktion. Hold ikke båndet tæt på produkter med anti-magnetiske egenskaber, da dette kan ødelægge dets aktivitet. NeoMagnet-armbåndet skal opbevares på et tørt og skyggefuldt sted for at forhindre korrosion af materialet. Magnetbåndet forårsager ingen bivirkninger.\nNeoMagnet Bracelet – tjek prisen\nPositive udsagn fra tilfredse kunder, der følte den fænomenale effekt af NeoMagnet Bracelet på deres hud, er den største motivation for at købe og bruge regelmæssigt. Sådanne udtalelser kan findes forskellige steder på Internettet og hovedsageligt på fora. Jeg opfordrer dig til at læse dem, fordi de er af større betydning. Oplysninger direkte fra producenten siger ikke så meget. Her er nogle udsagn fra tilfredse købere af NeoMagnet Bracelet:\nJeg har gider med migræne i årevis. Hver dag tog jeg en masse medicin og smertestillende medicin. Jeg besluttede, at jeg ikke ville forgifte mere, og gik til en specialist for at få råd. Han anbefalede mig det magnetiske NeoMagnet-armbånd, og jeg har allerede glemt, hvad en hovedpine er.\nFreja, 45 år gammel\nJeg har aldrig været tilhænger af smertestillende midler, hovedsageligt på grund af deres kemiske sammensætning og høje pris. Jeg lider af revmatiske smerter, desværre har jeg ikke råd til regelmæssige massage hos fysioterapeut. Jeg læste meget om magnetoterapi, og jeg hørte om NeoMagnet fra en ven. Jeg besluttede at prøve, fordi prisen var rigtig for mig. I årevis har jeg kæmpet med smerter, da jeg har et biomagnetisk armbånd i hånden, jeg føler mig sund og begyndte at spille sport. Utrolig lettelse!\nAdam, 61 år gammel\nDet glæder mig, for da jeg bærer NeoMagnet-armbåndet, har jeg så meget energi, at jeg ikke har brug for at drikke kaffe om morgenen. Først troede jeg ikke på dets funktion, og jeg tænkte, at så meget som det ikke ville virke, ville jeg have pæne smykker på håndleddet. Men jeg er chokeret, for efter et stykke tid føler jeg en kolossal forskel i mit humør, og derudover ophørte lændehvirvlen med at skade mig.\nIsabella, 36 år gammel\nDer tales meget om prisen på NaoMagnet-armbåndet på forskellige online fora. Normalt er dette kun positive ord, for i sammenligning med konkurrencen har NeoMagnet en rigtig god og attraktiv pris. Det er også vigtigt, at det biomagnetiske bånd fungerer. Jeg må også understrege, at det mest rentable køb af dette produkt gennem producentens officielle websted. Ud over den interessante pris har vi en chance for at omgå alle forfalskninger, der er vist på Internettet med stigningen i popularitet af dette produkt. Derfor lønner det sig at købe NeoMagnet Bracelet for at slippe af med smerten så hurtigt som muligt.\nReumatiske smerter er meget generende og forhindrer normal funktion, hvorfor det biomagnetiske armbånd er en fantastisk løsning for mennesker, der lider af dem. Takket være den moderne teknologi, der er udviklet, lindrer bandet straks smerter og frigør muskuloskeletalsystemet fra alle lidelser. Efter en fire-ugers cyklus garanteres bedring.\nBioveliss Tabs – dosering, virkning, anmeldelser, apotek\nAyur Read Pro – anmeldelser, apotek, virker det, dosering\nDermoisole – anmeldelser, bivirkninger, virker det, anmeldelse\nRemi Bloston – anmeldelser, apotek, bivirkninger, virker det


Mountain Hunter Cap fra Härkila – Prisgaranti her\nHärkila - Mountain Hunter GORE-TEX Cap\nSmart kasket fra jagtmærket Härkila som er lavet i et lydsvagt og børstet tricot-stof....\nSmart kasket fra jagtmærket Härkila som er lavet i et lydsvagt og børstet tricot-stof. Kasketten er udstyret med en GORE-TEX membran som gør den vindtæt. Den er DWR behandlet som gør den vand og smudsresistent. Indvendigt er den foret med et mesh-stof der transporterer fugt væk fra hovedet.\nSpecifikationer ( Varenummer 18011411699 )\nLydsvagt og børstet tricot-stof\nIndvendigt mesh der virker afkølende


Ledelsen må gå af\nKommunernes budgetudspil er ikke til at tage fejl af. Med overenskomsten på lærerområdet i hånden vrider kommunerne mere undervisning ud af lærerne uden samtidig at beskære andre af lærernes arbejdsopgaver.\nAt dette også sker i KL-forhandler (Kommunernes Landsforening) Ole Andersens hjemkommune (Gladsaxe), fuldender billedet. Anni Herfort Andersen er fornuftigt nok ude med klare udtalelser om, at kommunerne løber fra de pædagogiske aftaler i overenskomsten.\nMen sagens kerne er jo, uanset protesterne fra de lokale kredse, at kommunerne gennemfører disse ressourceomfordelinger, som Anker Boye så smukt kalder det.\nJeg mener, at lærerne i disse budgetdage bliver ydmyget af kommunerne. Denne ydmygelse tydeliggøres af Anni Herfort i Frederiksborg Amtsavis fredag den 24. september, hvor hun bliver citeret for følgende. 'Jeg havde forventet et mere positivt resultat, end det vi ser her'.\nJamen, du godeste, hvordan kan vores ledelse lave en overenskomst, hvor de har en forventning til den anden parts gode vilje, når vi hele tiden har vidst, at KL ville have os til at undervise mere uden ekstra F-tid.\nVores ledelse burde have vidst bedre og sikret sig en overenskomst, som kommunerne ikke kunne løbe fra.\nAlle faresignaler har blinket både før og under overenskomstforhandlingerne. Nu er det blevet til virkelighed. DLF's ledelse må tage konsekvensen og gå af.